Valamiehistö on tehnyt päätöksen.
Pyydän vastaajaa nousemaan ylös.
"Kalifornian osavaltion tapauksessa on vastaajana John Thomas Sweeney,
jota syytetään toisen asteen murhasta.
Valamiehistö toteaa hänet syyttömäksi.
Valamiehistö toteaa vastaajan syylliseksi kuolemantuottamukseen."
Arvon valamiehistö, sanon tämän itseni, asianajajien ja kahden perheen puolesta.
Kiitän teitä palveluksestanne. - Ette meidän perheemme, tuomari Katz!
Älkää kiittäkö heitä meidän puolestamme!
Herra Dunne. Saatte puheenvuoron tuomionluvun aikana.
Silloin on liian myöhäistä! Tuo mies kuristi tyttäremme hengiltä.
Hänen pitäisi virua vankilassa koko loppuelämänsä.
Herra Dunne.
Pimititte valamiehistöltä todisteita,
joiden mukaan hän on ollut aiemminkin väkivaltainen naisia kohtaan.
Hän hakkasi tytärtäni kuukausia ja lopulta tappoi hänet.
Hän repi hiustuppoja tyttäreni päästä.
Herra Dunne.
Hän kuristi tytärtäni viisi minuuttia!
Kuristit tyttäreni, senkin paskiainen.
Herra Dunne. Oikeudenpalvelija. - Mätäne helvetissä.
Miten pystytte nukkumaan yönne, kun puolustatte tuota hirviötä?
HIRVIÖT: LYLE JA ERIK MENENDEZIN TARINA
Hei, Crocodile. Miten menee?
Ei kummemmin.
Lupaan, että pääsen pois täältä.
Oikeudenkäyntiä valmistellaan jo. Asianajajani Jill on itse asiassa...
Tämä on todella raskasta.
Etenkin vanhempieni suhteen.
He eivät usko sinua, Lyle.
He haluavat, että eroamme. - Jamie.
Unohda se. He eivät tiedä, mitä meillä on.
Tiedät, että rakastan sinua. Eikö niin?
Haluan jättää tämän taakseni ja antaa sinulle kaiken, minkä ansaitset.
Siksi tarvitsenkin apuasi.
Sinun pitää katsoa Elossa todistamaan.
Mitä? Onko se jokin elokuva?
On. Siinä näyttelevät Sean Penn ja Christopher Walken.
Se on aivan helvetin hyvä. Sinun kannattaa katsoa se.
Selvä. Miksi?
Sinun pitää tehdä yksi asia.
Mitä? - Kerro, että isäni raiskasi sinut.
Mitä? Ei käy!
Miksei? - Hän ei tehnyt niin.
Niin, mutta kukaan ei tiedä sitä. - Ihan sama. En voi valehdella sellaisesta.
Voisitko sanoa, että hän lähenteli sinua? Jumalauta! Maksan sinulle siitä.
Pyydät sanomaan mitä?
Muistatko, kun löysit minut kaappiin teljettynä?
En muista. - Muistatpas.
Kierin koiranpaskassa ja jouduin kaappiin. Äiti käski kusta Tupperware-astiaan.
Olinko minä muka paikalla? - Olit. Mikset muista sitä?
Että annoin sinulle käsiaseen? - Ei, vaan että pyysin sinulta sellaista.
Koska pelkäsit isääsi?
Koska hän uhkaili meitä ja pelkäsimme henkemme edestä.
Siksi pyysimme sitä.
Ei toivoakaan. - Aivan. Kieltäydyit.
Kieltäydyn nytkin. En suostu.
Mikset? Niin tapahtui ihan oikeasti.
Sinun pitää vain muistaa se.
Tai ainakin kertoa, että muistat sen, koska sinä todellakin muistat, Brian!
Mikä helvetti sinua oikein vaivaa?
Muistat sen kyllä! Helvetti soikoon! Sinä jumalauta muistat sen!
Anteeksi.
Kerrataanpa vielä. Isänne tappoi koiranne.
Se tappoi frettimme, joten isä katkaisi sen kaulan.
Löysin sen pakastimesta.
Jos vastasin kysymykseen väärin, hän hakkasi päätäni pöytään.
Hän kaakatti, koska kävelin kuin ankka. Lisäksi hän matki änkytystäni.
Mikä olisi paras tapa ottaa yhteyttä... - Anteeksi mitä?
Äiti hakkasi meitä ja jahtasi meitä veitsen kanssa.
Kunpa ette olisi ikinä syntyneet!
Tämä taitaa riittää tältä päivältä.
En väitä tarinoita perättömiksikään.
En vain usko niitä, koska hän kertoo ne sellaisella tavalla.
Minulla kesti hetken nähdä hänen lävitseen,
kun tapasin hänet ensi kertaa.
Hän vaikutti pelokkaalta pojalta, jota kohtaan tunsin sympatiaa.
Lyle puhuu kuitenkin jostakusta muusta, kun hän nousee aitioon.
Minusta hän vaikuttaa psykopaatilta.
Minusta hän on vain huono näyttelijä, mutta mielipiteensä kullakin.
Uskotko, että hän on koko jutun takana?
Ehkä Lyle keksi koko tarinan ja suostutteli myös Erikin valehtelemaan.
Entä jos asia onkin toisinpäin?
En sanonut, että se on näkökulmani. Pähkäilen vain ääneen.
"Näin sinut televisiossa ja halusin kirjoittaa.
Tiedän, että olet syytön, koska olen meedio."
"Esittelen itseni. Nimeni on Candy.
Olen eronnut kahden lapsen äiti, joka on kamppaillut painon kanssa koko..."
"Hei, Lyle. Kirjoitan kertoakseni, että uskon sinua.
Et olisi voinut tehdä niitä asioita.
Ja vaikka olisitkin tehnyt, sinulla oli varmasti hyvä syy.
Näin sen silmistäsi heti, kun näin sinut ensimmäistä kertaa.
Ilmoita vain, jos tarvitset jotakin. Tai soita, jos kaipaat vaikka juttuseuraa.
Rakkaudella Norma."
Puhelu Los Angelesin piirikunnan vangilta. Teille soittaa...
Lyle Menendez.
Haloo.
Hei. Onko siellä Norma? - Voi luoja. En voi uskoa tätä todeksi.
Minun ja Jamien juttu ei ikinä toiminut.
Nyt hän keksii omiaan eikä suostu puhumaan puolestani.
Se todistaa, että jotkut vain ovat... - Jotkut ovat pahanilmanlintuja.
Et kuitenkaan sinä.
Kuulostat kuumalta.
Kaipaan Tonya.
En ehtinyt masentua hänen seurassaan.
Mitä kaipaat hänessä eniten?
Seksiä vai...
Mitä?
Muistatko, kun kerroin sinulle isästäni ja siitä miehestä?
Siitä, että hän oli isäni rakastaja.
Tarkoitatko sitä miestä, joka kertoi, että isäsi aikoi tappaa sinut?
Juuri niin.
Niin ei oikeasti tapahtunut. Minä...
Keksin kaiken.
Keksin sen päästäni.
Saanko kysyä, miksi?
Miksi keksit sen?
Erik.
Käskikö Lyle sinun keksiä sen?
Minun pitää selvittää, miten Ozielin juttu etenee.
Tarinassamme on valtava aukko, koska en kertonut hänelle hyväksikäytöstä.
Niin. Tuo on... Joo. - Voisinpa kirjoittaa kirjan.
Tarina on minun. Haluan kertoa, miltä tuntuu elää Lyle Menendezinä.
Kukaan ei enää olisi sitä mieltä, että kuulun vankilaan.
Tuo on todella hyvä idea. Voisin auttaa sinua kirjoittamaan sen.
Pyydän sinua elämään sen päivän uudelleen.
Minkä niistä?
Viimeisen päivän, jona vanhempasi olivat elossa.
Aivan. Hyvä on.
Pelasin tennistä.
Ajatukseni tosin harhailivat. - Luulit vanhempiesi tappavan teidät.
Tiesin, että he tappaisivat meidät. Kyse oli vain ajankohdasta.
Siksi venereissu oli pelottava.
Jos kapteeni ei olisi ollut paikalla, he olisivat luultavasti tehneet sen.
He olisivat ampuneet meidät ja väittäneet meidän hukkuneen.
Haluan, että käyt tarkkaan läpi sen, mitä sinä sunnuntaina tapahtui.
Sen päivän, jona kaikki tapahtui.
Hyvä on.
Meidän pitää häipyä. - Missä helvetissä äiti ja isä ovat?
Alakerrassa kai. Televisio on päällä.
Häivytään täältä helvetin äkkiä.
Nähdään autolla minuutin päästä. Pysy rauhallisena.
Minne menette?
Menemme elokuviin. - Ette muuten mene.
Ette poistu kotoa. - Haluamme vain mennä elokuviin.
Sinä pysyt siinä. Mene yläkertaan, Erik.
Ei. Et koske veljeeni enää ikinä.
Veljesi sattuu olemaan poikani, ja teen hänelle, mitä haluan. Väistä!
Ja sinä vain annat sen tapahtua.
Et saa sanoa minulle enää sanaakaan! Tuhosit perheemme.
Mennään, Kitty.
Mennään.
Mitä uskoit heidän tekevän? - Hakevan aseensa.
Ovatko aseet yläkerrassa? - En tiedä. Katsotaanko?
Tässä.
Aika loppuu kesken. Hae haulikkosi. Nähdään autolla.
Niin ei kuitenkaan tapahtunut. Eihän? - Ei. Luulimme, että niin kävisi.
En usko tuota. - Mitä?
En uskoisi sanaakaan tuosta, jos istuisin itse valamiehistössä.
Selvä.
Olin tunteiden vallassa, kun kerroit tuon minulle ensi kertaa.
Minäkin tunsin kaikenlaista aivan kuin olisin ollut jutussa mukana.
Jostain syystä tunnut keksivän kaiken, kun nyt istut siinä tuolissa.
Yritän pitäytyä tarinassani. - Unohda tarinointi. Se on minun työtäni.
Painoit haulikon äitisi kasvoille. Miksi teit niin?
Yritimme päästää hänet kärsimyksestään.
Paitsi että et ole maanviljelijä eikä hän ole mikään suosikkiemakkosi.
Miksi hän ansaitsi kuolla?
Koska hän antoi isämme raiskata meitä. - Juuri niin. Kiitos.
Koska hän antoi isänne raiskata teitä.
Minun pitää tuntea sen aiheuttama tuska. Niin pitää valamiehistönkin.
Äitinne antoi isänne raiskata teitä.
Sinua uhkaa kuolemantuomio. Näytä siis, miltä se tuntui.
Pitääkö minun osoittaa tunteita?
Pitää.
Haluatteko, että itken?
Se kyllä onnistuu.
Haluamme.
Halusin vain auttaa häntä.
Rakastin häntä valtavasti.
Minun kävi häntä sääliksi.
Löysin hänen itsemurhakirjeensä.
Olin ainoa, joka todella tiesi, mitä hän aikoi tehdä itselleen.
Käskin häntä jättämään isämme.
Lupasin, että puoltaisimme häntä erossa.
Halusin auttaa. Lupasin ottaa hänet tarvittaessa luokseni Princetoniin.
Lupasin auttaa häntä myös lopettamaan lääkkeiden napsimisen.
Lupasin, että kaikki kääntyisi hyväksi, mutta en puhunut totta.
Valehtelin. Kaikki ei ollut hyvin.
Rakastin häntä kaikesta huolimatta ja rakastan yhä edelleen.
Rakastan äitiäni.
Niin sitä pitää, Lyle.
Nyt päästiin vauhtiin.
RUUMIINAVAUSRAPORTTI
HEINÄKUU 1993
VANKILAKULJETUS
MENENDEZIT IKUISESTI
RAKASTAMME MENENDEZEJÄ
LIIAN SÖPÖJÄ MURHAAJIKSI MENNÄÄN NAIMISIIN, LYLE!!!
Abramson.
Ei hätää. Isoa tekstiä on helpompi lukea. En jaarittele yhtä pitkään kuin syyttäjä.
Tässä oikeudenkäynnissä ei ole kyse siitä, kuka on tapauksessa syyllinen.
Kyse ei ole myöskään siitä, mitä, milloin tai missä tapahtui.
Nyt on kyse siitä, miksi se tapahtui.
Miksi Erik ja Lyle Menendez tappoivat omat vanhempansa?
Kysymys on yksinkertainen.
Seuraavien kuukausien ja viikkojen aikana tulette kuulemaan siihen vastauksen.
Todistajia ja asiantuntijoita on paljon, ja vastaus onkin kaukana yksinkertaisesta.
Tulette kuulemaan myös karmivia ja järkyttäviä yksityiskohtia.
Jose Menendez oli nimittäin seksuaalisesti kieroutunut sadisti,
joka ahdisteli omia poikiaan.
Itse asiassa myös Kitty Menendez nautti omien poikiensa hyväksikäyttämisestä.
Miksi pojat, jotka ovat vasta lapsia, olisivat muka ansainneet sen?
Mitä pahaa he olivat muka tehneet? Kerron, mihin Erik ja Lyle ovat syyllisiä.
He ovat syyllisiä ainoastaan siihen,
että he rakastivat vanhempiaan, jotka kiduttivat heitä.
Erik ja Lyle joutuivat tekemään hirmuteon ampuessaan omat vanhempansa.
He eivät kuitenkaan tehneet sitä silkasta pahuudesta tai kostonhimosta.
He eivät tehneet sitä myöskään luksusautojen tai uusien vaatteiden takia.
Kyse ei ollut lainkaan rahasta.
He ampuivat laukaukset itsepuolustukseksi.
He ampuivat rakkaan äitinsä ja isänsä,
jotta Jose ja Kitty Menendez eivät ehtisi tappaa heitä ensin.
Melko mielenkiintoinen lähestymistapa. Mahtaako olla pelkkää sattumaa,
että käytit tismalleen samaa vinkkeliä myös Arnel Salvatierran tapauksessa?
Hän sai lopulta tuomion vain kuolemantuottamuksesta.
Siksi sinut varmaan palkattiin.
Hetkinen. Se ei itse asiassa ollut heidän alkuperäinen puolustuksensa.
He kielsivät syyllisyytensä.
Et kai keksinyt koko hyväksikäyttöjuttua?
Se nimittäin toimi viime kerralla.
Kuule, Dominick.
Olen pahoillani tyttäresi kohtalosta.
Se mies ei olisi nyt vapaalla jalalla, jos minä olisin saanut päättää.
Muista silti, että sait häneltä jotain.
Sait häneltä koko helvetin urasi ja näkökulman, josta kirjoittaa.
Sinun pitäisi kiittää häntä siitä.
Entä jos he kuitenkin todella uskoivat,
että heidän henkensä olivat vaarassa ja vanhemmat aikoivat tappaa heidät?
Vanha kunnon ontuva itsepuolustusteoria.
Tuollaisia satuileva voisi myydä kiinteistöjä San Andreasin siirroksesta.
Melkoinen tarina. Oikea kreikkalainen tragedia.
Pahoinpidellyt veljekset tappavat omat vanhempansa itsepuolustukseksi,
koska ovat epätoivoisia ja pelkäävät oman henkensä puolesta.
Samainen tarina on kuitenkin myös täysin järjetön ja täynnä aukkoja.
Jos Jose ja Kitty aikoivat tappaa poikansa sinä sunnuntaina,
miksi ihmeessä Kitty soitti ystävälleen Karen Wierelle kysyäkseen,
tulisiko hän heille pelaamaan bridgeä?
Soita, vaikka sinä ja Peter palaisittekin Santa Barbarasta myöhään.
Ehkä voit silti piipahtaa.
Pelkäsivätkö Lyle ja Erik todella,
että heidän vanhempansa tappaisivat heidät venereissun aikana?
Kuka haluaa haijahtiin?
Veneessä oli kolme muutakin henkilöä.
Eikö reissun pitänyt olla yksityinen?
Tiesittekö, että kuolinviikollaan Kitty ja Jose lensivät Princetoniin,
koska heidän piti auttaa Lyleä sisustamaan hänelle ostamansa huoneisto?
Eikö se muka viittaa siihen, etteivät he aikoneet tappaa poikiaan?
Kitty Menendez täytti murhailtana Erikin yliopistorekisteröintilomaketta.
Ajatellaanpa, että Lyle ja Erik olisivat murhanneet vanhempansa itsepuolustukseksi,
koska he pelkäsivät henkensä puolesta.
Mikseivät he soittaneet poliisille kertoakseen koko totuuden?
Mikseivät he tunnustaneet kaikkia kamalia perhesalaisuuksia,
joita he olivat piilotelleet vuosia?
Eivätkö he käyttäytyisi nyt siten, että vaikuttaisivat tuntevan katumusta?
Niin ei kuitenkaan tapahtunut. Mitä he tekivätkään kaiken sen sijaan?
He valehtelivat aivan alusta saakka.
Oletko varma, että pystyt siihen? He saavat kyllä tietää.
Ja paskat! Eivät he saa tietää!
Selviämme tästä kyllä. - Niin selviämme. Helvetti soikoon.
Pystymme tähän. - Niin pystymme! Jumalauta!
Rakastan sinua. - Minäkin sinua. Todella paljon.
Nyt et saa mokata.
Beverly Hillsin hätäkeskus. - Joku tappoi vanhempamme.
He valehtelivat silmät ja korvat täyteen.
He kertoivat saman valheen sujuvasti laskujeni mukaan ainakin 50 kertaa.
He valehtelivat yleisölle, ystävilleen, sukulaisilleen sekä lehdistölle.
Lisäksi he valehtelivat varmistaakseen, että saavat osansa perintörahoista.
Entä sukulaiset sitten?
He todistivat Josen olleen väkivaltainen ja että kotiolot olivat painajaismaiset.
Veljeni oli toisinaan omistushaluinen.
Lyle ei saanut ilmaista mielipiteitään. - Entä Erik?
Hän piti Erikiä aivan liian heikkona.
Hän sanoi, ettei Erik ollut Menendezin sukunimen arvoinen.
Toisinaan hän satutti Erikiä ja sai pojan itkemään.
Hän pilkkasi ja haukkui poikaa nynnyksi.
Poika ei saanut olla pehmo.
Kuinka monta kesää suunnilleen vietit serkkujesi kanssa?
Kahdeksan.
Näitkö viitteitä seksuaaliväkivallasta, kun vietit kesiä serkkujesi kotona?
En suoranaisesti.
Tiesin kuitenkin, että pojat kävivät isänsä kanssa suihkussa tenniksen jälkeen.
Jose lukitsi oven aina, kun vei toisen pojista huoneeseensa.
Kitty teki hyvin selväksi, ettei sille käytävälle saanut mennä.
Myönnän kyllä johtopäätöksen.
Menendezien elämä ei ollut ruusuista.
Mutta kuka meistä ei olisi kokenut jonkinlaista väkivaltaa lapsuudessaan?
Nykypäivän kriteerien mukaan minäkin olin väkivallan uhri.
Isäni hakkasi minua armotta hihnoilla, henkareilla ja ratsastusvyöllä.
Olen nykyään osittain kuuro hänen pahoinpitelyjensä takia.
Minunkin isäni piti minua nynnynä.
En silti murhannut häntä.
Pakenin vanhanaikaisella tavalla. Muutin pois kotoa ja aloitin oman elämäni.
Sinua ei käytetty seksuaalisesti hyväksi.
Ei käytetty Menendezin veljeksiäkään.
Lyle ja Erik eivät koskaan maininneet hyväksikäyttöä Jerome Ozielille.
Miksi kukaan jättäisi kertomatta jotain niin oleellista?
Miksi kukaan pimittäisi loput totuudesta, kun myöntää murhanneensa vanhempansa?
Uskotko heidän puhuvan paskaa ja keksineen koko jutun?
Olen jutellut Menendezien sukulaiselle. Hänen mukaansa...
Kenelle sukulaiselle? - Pahoittelut, Linda. Suojelen lähteitäni.
Hänen mukaansa veljekset keksivät seksuaalisen hyväksikäytön näkökulman.
He ovat lukeneet kirjan jos toisenkin parrisidistä ja insestistä.
Kirjat antoivat tarvittavat yksityiskohdat valamiehistön vakuuttamiseen.
Leslien näkökulmasta voidaan myös sanoa,
että hyväksikäyttönäkökulman tarkoitus voi olla myös peitellä yhtä seikkaa.
Erikin seksuaalista suuntautumista.
Hetkinen. Tarkoitatko, että Erik on...
Uusi lounasseuralaiseni Pam Bozanich sanoi juuri hiljattain, että...
Kaikki tietävät, että Erik on homo. Se on julkinen salaisuus, josta ei puhuta.
Tiimini ja puolustus tietävät sen, mutta kun siihen vihjataan oikeudessa,
Leslie näkee punaista ja alkaa raivota.
Miksi arvelet hänen olevan homo?
Hän on kuulemma saanut suuseksiä joiltain muilta vangeilta.
Se ei tee kenestäkään homoa vaan lähinnä suositun.
Lisäksi hän poseerasi homovalokuvaajan eroottisissa kuvissa.
Ehkä Erik onkin homo,
mutta kaappihomous ei tee kenestäkään murhaajaa eikä edes huonoa ihmistä.
Ei teekään.
Olisiko kuitenkin mahdollista,
että veljeksillä oli keskenään jokin vielä syvempi ja synkempi salaisuus?
Oliko heillä sittenkin salaisuus, jolla ei ollut tekemistä Josen kanssa?
Ehkä Kitty tiesikin juuri siitä.
Kuinka monta kertaa pitää sanoa, Erik?
Älä jätä hikisiä tennishousuja lattialle. Pian koko talo haisee niiltä!
Hetkinen. Yritätkö siis sanoa,
että Lyle ja Erik olivat keskenään jonkinlaisessa insestisessä suhteessa?
Kyse on tunteensiirron käsitteestä.
On helpompaa syyttää isää hyväksikäytöstä kuin myöntää oikea insestinen suhde,
johon on molempien suostumus.
Kuvitelkaa veljesten syyllisyys ja häpeä, jos asia koskaan paljastuisi.
Ehkä he tappoivatkin vanhempansa siksi, että niin ei pääsisi koskaan käymään.
Pääasia on minusta kuitenkin se, että tapahtuipa veljeksille mitä tahansa,
he eivät ansaitse anteeksiantoa.
Leslie tiimeineen yrittää harhauttaa meidät pois faktojen ääreltä.
Hän haluaa pitää tietyt todisteet poissa oikeussalista.
Hän sepittää meille outoja oikeusteorioita ja yrittää kerätä sympatiapisteitä.
Hän yrittää luoda veljeksistä kuvan Dickensin kovaonnisina henkilöhahmoina.
Hän luulee meidän menevän ansaan, jotta pojat saavat Hollywood-loppunsa.
Totuus on kuitenkin se, että pojat veivät kahden ihmisen hengen.
Silloin ei pitäisi olla merkitystä sillä, miten kurja heidän lapsuutensa oli.
Rangaistus pitäisi olla kovin mahdollinen.
Se on ainoa mahdollinen loppu, jonka Menendezin veljekset ansaitsevat.
Rukoilenkin oikeuden toteutumisen takia,
että he myös saavat sen.
Olemme lähdössä, herra Dunne. Tarvitsetteko vielä jotain?
Mikä nimesi on? - Olen Paul D'Emilio.
Tässä olisi yhden siivun verran täysin koskematonta tiramisua.
Olisi sääli, jos se menisi hukkaan. - Kunpa voisinkin.
Minulla on huomenna kuvaukset, joissa minun pitää olla ilman paitaa.
Kutsumuksen takia pitää tehdä uhrauksia.
Kuulkaa, herra Dunne. Halusin vain sanoa,
että olen pahoillani siitä, mitä tyttärellenne tapahtui.
Hän oli mahtava Poltergeistissä.
Se oli yksi lempielokuvistani lapsena. - En ole nähnyt sitä vuosiin.
En pysty katsomaan sitä.
Olkoon. Tuskin kuolen palaan tiramisua.
Kulutan sen aamusalilla ennen kuvauksia.
Saanko istua? - Tottahan toki.
Sinulla ei varmaankaan ole lapsia.
Ei vielä. Ehkä jonain päivänä.
Ex-vaimollani ja minulla oli kaksi tytärtä ennen Dominiquen syntymää.
Molemmat kuolivat jo pikkulapsina.
Dominique oli meille kuin pieni ihme.
Hän oli enkelimme.
Ajattelimme, että hän hautaisi meidät.
Niinhän sen kuuluisikin mennä.
Olin täysin vakuuttunut siitä,
että se olisi vaikeinta koettelemuksessa,
jota elämäksemmekin kutsutaan.
Olin kuitenkin väärässä.
Oli paljon pahempaa seurata John Sweeneyn oikeudenkäyntiä.
Puolustus yritti maalata hänestä koko tapauksen uhrin.
Kuinka vanha olit? - Noin viisivuotias.
Muistan, kun isäni raivosi kännissä ja puristi äitiäni kaulasta.
Pelkäsin, että isä tappaisi hänet.
Oliko hän väkivaltainen sinua kohtaan?
Oli. Useita kertoja.
Väkivalta oli loputonta.
Minäpä kerron, mikä on väkivaltaa.
Se, että hän kuristi Dominiquea viisi minuuttia putkeen.
Tyttäreni taisteli hengestään.
Viiden minuutin ajan.
Se paskiainen jopa myönsi tekonsa istuessaan vielä nurmikolla.
Tapoin hänet. Yritin tappaa itseni.
Hän oli vankilassa kolme ja puoli vuotta.
Hän sai kokin pestin Santa Monicasta.
Se ei ole oikeutta.
Ei niin.
Siksi en koskaan usko sanaakaan puolustusasianajajan hölinöistä.
He valehtelevat, huijaavat ja varastavat vain voittaakseen jutun.
Heitä ei haittaa, vaikka he joutuisivat häpäisemään oikeiden uhrien muistoa.
Minusta se on sama asia kuin uhri murhattaisiin toistamiseen.
Miltä tiramisu maistui? - Selvästikin erittäin herkulliselta.
Selvästi.
Voin jäädä vielä hetkeksi, jos haluatte.
On jo myöhä, Paul.
Lyle Menendez nousee huomenna aitioon antamaan lausuntonsa.
Kiitos kuitenkin, kun kuuntelit.
Onnea kuvauksiin.
Puolustus kutsuu aitioon Lyle Menendezin.
Nostakaa oikea kätenne.
Lupaatteko Jumalan nimeen, että kerrotte totuuden tässä asiassa -
siitä mitään salaamatta tai siihen mitään lisäämättä?
Lupaan. - Istukaa.
Olivatko vanhempasi Mary Louise Menendez ja Jose Menendez?
Olivat.
Rakastitko vanhempiasi?
Rakastin.
Tapoitteko sinä ja veljesi isänne ja äitinne 20. elokuuta vuonna 1989?
Tapoimme. - Miksi tapoitte vanhempanne?
Koska pelkäsimme.
Muistatko ampuneesi isääsi lähietäisyydeltä?
Uskon niin. En kuitenkaan muista. Muistan kyllä kuvan.
Tarkoitatko seinällä olevaa kuvaa? Puhutko isäsi päähaavasta?
Oliko lippaasi jossain vaiheessa tyhjä?
Oli.
Saitko tietää silloin äidistäsi jotain?
Näitkö tai kuulitko silloin jotain?
Näin jonkin liikkuvan isäni takana.
Siltä se ainakin näytti.
Ja...
Latasin aseeni uudelleen.
Latasitko uudelleen?
Myönnätkö sen? - Myönnän.
Mitä teit uudelleen lataamisen jälkeen?
Kurotin ampuakseni äitiäni läheltä.
Palataanpa nyt hetkeksi aikaan, kun olit kuusivuotias.
Ottiko isäsi koskaan kuvia sinusta ja veljestäsi?
Otti.
Arvon tuomari. Voisitteko pyytää todistajaa puhumaan lujempaa?
Toki. Voisitteko puhua lähempänä mikrofonia, herra Menendez?
Anteeksi, tuomari.
Tässä kirjekuoressa lukee "Erikin kuusivuotissyntymäpäivä".
Tunnistatko valokuvan? - Tuossa olen minä.
Entä tässä?
Veljeni.
Tunnistatko jäljen veljesi ihossa? - Se on hänen ruskea syntymämerkkinsä.
Isälläsi oli tapana ottaa tällaisia kuvia.
Ottiko hän koskaan kuvia kasvoistanne?
Ei. Hän otti kuvia genitaalialueistamme.
Usein kuvissa näkyi vain alaruumis.
Toisinaan pyllistimme niissä.
Haluan nyt kysyä sinulta ajanjaksosta kuusivuotiaasta kahdeksanvuotiaaseen.
Oliko sinulla niinä vuosina seksuaalista kanssakäymistä isäsi kanssa?
Oli. - Miten se alkoi?
Se vain...
Se kaikki alkoi...
Hänellä oli tapana hieroa minua urheiluharjoitusten jälkeen.
Hän näytti minulle asioita ja hyväili minua kaikkialta.
Hän pyysi tekemään saman hänelle.
Hän painoi minut polvilleni maahan.
Hän ohjasi liikkeitäni.
Harrastin hänen kanssaan suuseksiä.
Halusitko tehdä niin?
Tekikö hän sinulle joskus muutakin?
Teki.
Hän...
Hänellä oli tapana käyttää esineitä kuten hammasharjaa.
Lisäksi hän käytti jonkinlaista parranajovälinettä.
Mitä hän teki esineillä?
Hän otti ne mukaan sessioihin.
Hän asetti minut alastomana sängylle.
Hänellä oli purkillinen vaseliinia. Sitten hän vain...
Hän leikki minulla.
Yrittikö isäsi penetroitua sinuun anuksen kautta jollain muulla tavalla?
Yritti. Hän raiskasi minut.
Itkitkö?
Itkin.
Vuositko verta? - Vuosin.
Pelottiko sinua? - Todella paljon.
Pyysitkö häntä lopettamaan? - Pyysin.
Sanoin, etten... Anteeksi.
Sanoin, etten halunnut sitä ja minuun sattui.
Hän ei kuulemma halunnut satuttaa.
Kerroitko äidillesi? - Kerroin.
Mitä sanoit äidillesi? - Pyysin, että hän käskisi lopettamaan.
Kerroin isän koskettelusta. - Mitä äitisi sanoi?
Hän käski minua lopettamaan ja väitti minun vain liioittelevan.
Isä kuulemma vain rankaisi minua, kun toimin väärin.
Äiti sanoi isän rakastavan minua.
Kerroitko kenellekään muulle?
En, koska minua pelotti.
Isäni ei halunnut, että kerron asiasta.
Hän sanoi, että jos kertoisin, minulle tapahtuisi jotain pahaa.
Hän sanoi tappavansa minut, jos kertoisin.
Kerroitko veljellesi?
En.
Teitkö jotain veljellesi?
Tein.
Mitä teit veljellesi?
Joskus minusta tuntui niin pahalta, että... En edes tiedä.
Tartuin hammasharjaan.
Tein sillä samaa Erikille.
Olen pahoillani.
Todella pahoillani.
En tiedä, mitä tapahtui. Tuo oli kirjaimellisesti uskomatonta.
Kaikki paikallaolijat uskoivat tarinan ja nielivät sen pureskelematta.
Minä...
Anteeksi, Pam. Minun pitää mennä.
Sanoinhan, että vetoan valamiehistöön. Päätös on kymmenen vastaan kaksi.
Se oli kaikkien aikojen paras lausunto. Olin kuin valkoinen ritari.
Aivan. Olen samaa mieltä. - En aio tyytyä pelkkään kirjaan.
Teen tarinastani käsikirjoituksen kokonaista elokuvaa varten.
Richard Grieco voisi näytellä minua. Vain taivas on rajana.
En yllättyisi, jos valamiehistö sanoisi tuomarille,
ettei heidän tarvitse kuulla enempää. Juttu olisikin sillä selvä.
Saisin helposti kasaan 10 000 kirjettä ihmisiltä,
jotka antaisivat minun asua luonaan.
Jopa pappi sanoi majoittavansa minut.
Niin. Pappi. Jumalauta.
Olen anteeksipyynnön velkaa.
Sinun ei tarvitse pyytää anteeksi. Et saa kuitenkaan vainota minua.
Olen pahoillani. Minulla ei ollut siitä aavistustakaan.
Uskon häntä. Se tarkoittaa kahta asiaa.
Joko veljekset kokivat kotonaan mitä sairainta hyväksikäyttöä,
ja vanhemmat saivat ansionsa mukaan.
Tai sitten esitys oli sinun ansiotasi,
ja sait valehtelevan psykopaattitappajan kuulostamaan vakuuttavalta.
En todellakaan tiedä, kumpi vaihtoehdoista on pelottavampi.
Joka tapauksessa haluan onnitella sinua.
Dominick.
Olen pahoillani.
Hän oli kaunis tyttö, jolla oli koko elämä edessään.
Arvaa, millä sanoilla hän hyvästeli minut.
"Rakastan sinua, isä."
Saan sentään pitää ne ikuisesti.
Tekstitys: Milka-Maria Mauranen